paragraph_text: Na Reliju Monte Carlo, u sezoni 1989. Torph je pomagao švedskom vozaču Fredriku Skoghagu tako što je vozeći etape utrke bilježio podatke o uvjetima na stazi. Na petoj etapi utrke, nakon što je sa svojim suvozačem Bertil-Runeom Rehnfeldtom obavio svoj posao, otišao je pogledati utrku. Na petoj etapi, u jednom trentuku talijanski reli vozač Alex Fiorio izgubio je kontrolu nad svojim automobilom Lancia Delta Integrale, sletio s ceste, udario u Toprha i Rehnfelta pri brzini od oko 145km/h, te ih na mjestu usmrtio. Fiorio i njegov suvozač Luigi Pirollo prošli su bez ozljeda.